ועדת הכספים, כנסת 18, פרוטוקול מספר 457, 2010-08-03 00:00

משה גפני: אני פותח את הישיבה.

משה גפני: על סדר-היום: צו מס קנייה (פטור) (תיקון), התש"ע-2010.

משה גפני: מי מציג את הצו?

מיכל דויטש-הנר: מדובר בצו שמהווה יישום של החלטת הממשלה מיום 16.5.2010 בעניין עידוד החזרתם של תושבים חוזרים ארצה.

משה גפני: שימו לב לצו הזה.

משה גפני: זה צו שמקל על תושבים חוזרים והוא יוצר קצת בעיה מוסרית.

מיכל דויטש-הנר: צו התחילה המוצע הוא 1.7.2010 כדי להקל גם רטרואקטיבית על אנשים שהגיעו.

מיכל דויטש-הנר: התקנות אושרו על-ידי היועץ המשפטי.

משה גפני: שגית, למה את כל הזמן אומרת לי שאי-אפשר לעשות חוקים רטרואקטיבית?

שגית אפיק: - - -

מיכל דויטש-הנר: גם זה לא היה קל מול משרד המשפטים.

שגית אפיק: זה לא פוגע באף אחד.

מיכל דויטש-הנר: נכון.

שגית אפיק: החלטת הממשלה התקבלה במאי, לכאורה אפשר היה לעשות רטרואקטיבית ממאי.

שגית אפיק: בכל זאת הם בחרו את יולי.

מיכל דויטש-הנר: נכון.

מיכל דויטש-הנר: החלטת הממשלה אומרת שתחילתה ב-1.1.2011 אז אנחנו באנו להקל.

מיכל דויטש-הנר: אנחנו מבקשים את אישורה של הוועדה לצו.

מיכל דויטש-הנר: במקביל, יש צו תעריף המכס, שעשה את התיקונים הדרושים, שאינם דורשים את אישור הוועדה.

מיכל דויטש-הנר: לכשיאושר זה, אנחנו נשלח לפרסום.

משה גפני: את יכולה לפרט בקיצור מה ההטבות וההקלות לתושבים חוזרים?

מיכל דויטש-הנר: יש את הטבלה שמונחת בפני הוועדה במכתב של שר האוצר.

מיכל דויטש-הנר: בעצם ההקלה המשמעותית היא לגבי תושב חוזר ששהה מחוץ לישראל - - -

משה גפני: שמתם לב להקלות?

משה גפני: המשמעות של העניין הוא שאנחנו רוצים לעודד תושבים חוזרים, אבל אלה שהיו כאן ולא ירדו, אין להם את ההטבות האלה.

משה גפני: בסדר, לא חשוב.

חיים אורון: יש את זה בעוד תחומים.

חיים אורון: למשל, אלה שהלכו לצבא ולא הלכו.

מיכל דויטש-הנר: זה לא רלוונטי.

משה גפני: אין פה, למשל, הטבות למי שלומד תורה או לא לומד תורה.

מיכל דויטש-הנר: לא, אין אבחנה כזאת.

משה גפני: אין אבחנה  בכלל במדינה בין מי שלומד תורה למי שלא לומד תורה.

מיכל דויטש-הנר: אם הוא תושב חוזר ולומד תורה הוא גם זכאי.

משה גפני: תודה רבה מכיוון שעוד מעט גם זה לא יהיה.

משה גפני: לומד תורה יקבל קנסות.

מיכל דויטש-הנר: תושב חוזר ששהה מחוץ לישראל למעלה מ-6 שנים ולא הועסק ב-5 השנים האחרונות מטעם גוף כלשהו במדינת ישראל, זכאי להטבות במיסים ביבוא רכב.

מיכל דויטש-הנר: תושב חוזר ששהה מחוץ לישראל למעלה משנתיים זכאי לייבא בפטור ממיסים חפצים ביתיים.

מיכל דויטש-הנר: תושב חוזר ששהה מחוץ לישראל למעלה משנתיים זכאי לייבא בפטור במיסים מכונות או מכשירים לעסק שערכם עד 36,000.

מיכל דויטש-הנר: יש עוד הקלות לגבי מי שלפני שהיה בן זוגו הביא רכב ואחר-כך הפך להיות בן זוגו.

מיכל דויטש-הנר: הכול בתחילה מ-1.7.2010 ואנחנו ממתינים לאישור הוועדה.

משה גפני: הבנתי.

משה גפני: מה עמד מאחורי החלטת הממשלה?

משה גפני: היה לחץ על ראש הממשלה?

מיכל דויטש-הנר: אולי כדאי לשאול את ראש הממשלה כי הוא לא מספר לי על הלחצים שלו.

מיכל דויטש-הנר: "לפעול להחזרתם ארצה מידי שנה של כ-15,000 אזרחי ישראל השוהים דרך קבע בתפוצות..."

משה גפני: קראתי את זה ואת הסברת את זה בטוב טעם.

משה גפני: אני שואל מה היה מאחורי העניין?

משה גפני: למשל, היה הנושא של ישראל ביתנו על חוק הגיור.

משה גפני: היה לחץ על ראש הממשלה אז הוא שינה את ההחלטה.

משה גפני: היה פה לחץ?

משה גפני: למה לא עשו את זה קודם?

מיכל דויטש-הנר: כשהשתתפתי בישיבת הממשלה הוצגה מצגת מאוד יפה מטעם משרד ראש הממשלה.

מיכל דויטש-הנר: היו שם פילוחים של מדינות, אוכלוסיות של תושבים פוטנציאלים להפוך להיות תושבים חוזרים.

מיכל דויטש-הנר: הציגו את ההקלות במיסים, שנעשו בתיקון 168 לפקודה, תיקון העולים, איך הם עזרו לעידוד העלייה.

מיכל דויטש-הנר: הציגו את השאלות של האנשים שהיו שם - - -

משה גפני: אז חוץ מהמצגת את לא יודעת שום דבר, בסדר.

אלכס מילר: אם אדם עלה לישראל וקיבל הטבות כעולה.

אלכס מילר: לאחר מכן הוא עזב את הארץ ואחרי 6 שנים הוא חוזר.

אלכס מילר: נגיד שהרכב נשאר אצל בני משפחתו.

אלכס מילר: מה קורה עכשיו עם זה, הוא מקבל כפול?

מיכל דויטש-הנר: הוא השתמש בזכאות.

מיכל דויטש-הנר: לאדם יש זכאות לרכב.

אלכס מילר: אחרי 5 שנים הוא הופך להיות - - -

איריס וינברגר: אם הוא השתמש ברכב 4 שנים ובחפצים הביתיים הוא צריך להשתמש 6 שנים, זאת אומרת, הוא היה 6 שנים בארץ ואחר-כך הוא יצא לחו"ל, והיה 6 שנים בחו"ל, כאשר הוא חוזר הוא במעמד - - -

ציון פיניאן: מה קורה אם הוא היה בחו"ל שנתיים?

אלכס מילר: זה לא רלוונטי.

אלכס מילר: עליתי ארצה וקיבלתי 40% על הרכב.

אלכס מילר: עליתי ארצה וקיבלתי הטבות ברכב.

אלכס מילר: עכשיו הבן שלי נוסע על הרכב הזה.

אלכס מילר: אחרי חצי שנה - - -

איריס וינברגר: אסור לו, אלא רק אם אתם באותו תא משפחתי, גרים באותו בית.

איריס וינברגר: באותו בית זה בסדר.

אלכס מילר: עליתי ארצה, קניתי רכב ואחרי חצי שנה עזבתי.

אלכס מילר: מה קורה עם הרכב?

איריס וינברגר: תצטרך לשלם מיסים על הרכב כי יש השלמת מיסים.

חיים אורון: אם אתה עוזב אחרי חצי שנה או שנה, אתה חייב להחזיר את ההטבות שלך כעולה חדש.

אלכס מילר: איך אתם יודעים שעזבתי?

חיים אורון: זאת שאלה גדולה.

איריס וינברגר: עושים חקירות.

אלכס מילר: בסדר, תרדו מהעץ.

איריס וינברגר: בהרבה מקרים מצאנו את הרכבים, חילטנו אותם והחרמנו אותם.

אלכס מילר: תיאורטית, יכול לקרות מצב שהאדם מקבל אחרי 6 שנים כפל של זכאות?

איריס וינברגר: אחרי 12 שנים.

חיים אורון: הוא יהיה 6 שנים פה, יהיה 6 שנים שם.

חיים אורון: הוא יביא פעמיים רכב, ייסע פעם אחרת אבל בשנה ה-13 הוא יצביע לכנסת מלוס-אנג'לס.

אלכס מילר: ויעשו לו גיור בישראל.

משה גפני: ציון, מה עמדתך?

ציון פיניאן: אני בעד.

משה גפני: ג'ומס, מה דעתך?

חיים אורון: את פרצי האהבה כלפי בני עמנו ישראל - אני כל פעם מתרגש מחדש ואני רואה מה יהיה אחר-כך.

חיים אורון: אבל מה, אני - - -

משה גפני: טוב, צו מס קניה (פטור)(תיקון), התש"ע-2010.

משה גפני: מי בעד הצו ירים את ידו?

משה גפני: הצבעה     בעד – רוב נגד – אין נמנעים אין

משה גפני: הצו אושר.

משה גפני: הישיבה נעולה.